# Paracentropogon rubripinnis

Paracentropogon rubripinnis és una espècie de peix pertanyent a la família dels tetrarògids i a l'ordre dels escorpeniformes.

## Etimologia

Paracentropogon deriva dels mots grecs παρά (para; al costat de, prop), κέντρον (kéntron; fibló) i pogon (barba), mentre que l'epítet rubripinnis prové de les paraules llatines ruber (roig) i pinnis (aleta) en referència a les vores vermelles de les seues aletes.

## Descripció

Fa 9,3 cm de llargària màxima. 14-15 espines i 6-7 radis tous a l'única aleta dorsal. 3 espines i 3-4 radis tous a l'aleta anal. Línia lateral contínua. Absència d'aleta adiposa. Aletes pectorals amb cap espina i 11-11 radis tous. 1 espina i 5-5 radis tous a les aletes pelvianes. Espines dorsals verinoses. Presenta una coloració marró clapejada i amb les vores de les aletes de color vermell. L'aleta dorsal se li eriça quan se sent amenaçat o es posa a la defensiva. Punt negre entre la cinquena i la sisena espines dorsals. Taca blanca sobre la línia lateral (per sota del punt negre esmentat abans) i que sembla més visible en els mascles. Espines dorsals amb incisions, les quals són més pronunciades, allargades, corbades i dirigides cap enrere en els mascles que no pas en les femelles. Els mascles són més grossos que les femelles.

## Alimentació

Menja amfípodes, isòpodes, crancs, poliquets, gambes i invertebrats bentònics. El seu nivell tròfic és de 3,44.

## Hàbitat i distribució geogràfica

És un peix marí, associat als esculls i de clima tropical, el qual viu al Pacífic nord-occidental: els esculls rocallosos i les àrees somes poblades per Zostera marina del sud del Japó (com ara, les prefectures de Miyazaki, Ehime i Kagoshima), el sud de la península de Corea (Corea del Sud) i el corrent de Kuroshio.

## Observacions

És verinós per als humans, el seu índex de vulnerabilitat és baix (24 de 100) i forma part del comerç internacional de peixos ornamentals (el seu preu era de 79'99 dòlars estatunidencs l'any 2015 segons la pàgina web That Fish Place).

## Referències

* ↑ Bleeker P., 1876. Mémoire sur les especes insulindiennes de la famille des Scorpénoides. Versl. Akad. Amsterdam, vol. 16. 1-100.
* ↑ Temminck, C. J. i H. Schlegel, 1843. Pisces, Fauna Japonica Parts 2-4: 21-72.
* 1 2 3 Catalogue of Life (anglès)
* ↑ The Taxonomicon (anglès)
* ↑ Encyclopedia of Life (anglès)
* ↑ Romero, P., 2002. An etymological dictionary of taxonomy. Madrid, Espanya.
* ↑ 2015 WordSense.eu Dictionary (anglès)
* ↑ 2015 WordSense.eu Dictionary (anglès)
* ↑ Horinouchi, M. i M. Sano, 2000. Food habits of fishes in a Zostera marina bed at Aburatsubo, central Japan. Ichthyol. Res. 47(2):163-173. Pàg. 167.
* ↑ Morphology Data of Paracentropogon rubripinnis - FishBase (anglès)
* 1 2 3 4 5 Masuda, H., K. Amaoka, C. Araga, T. Uyeno i T. Yoshino, 1984. The fishes of the Japanese Archipelago. Vol. 1. Tokai University Press, Tòquio, el Japó. 437 p. Pàg. 319.
* 1 2 2015 That Fish Place Arxivat 2015-05-15 a Wayback Machine. (anglès)
* ↑ Lionfish Lair Arxivat 2015-05-13 a Wayback Machine. (anglès)
* ↑ Food and Feeding Habits Summary Paracentropogon rubripinnis - FishBase (anglès)
* ↑ Sea Around Us (anglès)
* 1 2 FishBase (anglès)
* ↑ Kikuchi, T., 1966. An ecological study on animal communities of the Zostera marina belt in Tamioka Bay, Amakusa, Kyushu. Publ. Amakusa Mar. Biol. Lab. 1(1):106 p.
* ↑ Nakabo, T. (ed.), 2002. Fishes of Japan with pictorial keys to the species. Edició en anglès. Tokai University Press, v. 2: i-vii + 867-1749.
* ↑ List of Marine Fishes reported from Japan - FishBase (anglès)
* ↑ Motomura, H. i Y. Iwatsuki, 1997. A preliminary report of scorpaenid, synanceiid, tetrarogid and aploactinid fishes in Miyazaki waters, southern Japan. Bulletin of the Faculty of Agriculture of Miyazaki University, vol. 44 (núm. 1-2): 127-138.
* ↑ Shimizu, T., 2001. An annotated list of the coastal fishes from Iyo City, Ehime Prefecture, Japan. Bulletin of the Tokushima Prefectural Museum. Núm. 11: 17-99.
* ↑ Ogihara, G. i H. Motomura, 2012. First record of Neocentropogon aeglefinus japonicus from Kagoshima Prefecture, southern Japan, with a synopsis of waspfishes (Scorpaeniformes: Tetrarogidae) in Kagoshima Prefecture. Nature of Kagoshima, vol. 38: 139-144.
* ↑ Kim, I.S., Y. Choi, C.L. Lee, Y.J. Lee, B.J. Kim i J.H. Kim, 2005. Illustrated book of Korean fishes. Kyo-Hak Pub Co. Seül, Corea del Sud. 615 p.
* ↑ An, Y. R. i S.H. Huh, 2002. Species composition and seasonal variation of fish assemblage in the coastal water off Gadeok-do, Korea. J. Korean Fish. Soc. 35(6):715-722. Pàg. 717.
* ↑ Kim, Y.-H., B. S. Jeon i Y. J. Kang, 2000. Seasonal variation in species composition of fish in Suyoung Bay, Korea. J. Korean Fish. Soc. 33(4):320-324. Pàg. 322.
* ↑ List of Marine Fishes reported from the Republic of Korea - FishBase (anglès)
* ↑ Shinohara, G., Y. Sato i K. Matsuura, 2000. Coastal fishes of Ishima Island, Tokushima, Japan. Mem. Nat. Sci. Mus. Tokyo 33:175-186. Pàg. 177.
* ↑ Species in Kuroshio Current - FishBase (anglès)
* ↑ Lindberg, G. U. i Z. V. Krasyukova, 1987. Fishes of the Sea of Japan and adjacent parts of Okhotsk and Yellow Sea. Part 5: Scorpaeniformes. 526 pàgines. Nauka SSSR, Leningrad. (En rus).
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.
* ↑ Manhattan Reefs Arxivat 2016-03-05 a Wayback Machine. (anglès)

## Bibliografia

* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Anònim, 2000. Base de dades de la col·lecció de peixos del J. L. B. Smith Institute of Ichthyology, Grahamstown, Sud-àfrica. J. L. B. Smith Institute of Ichthyology, Grahamstown, Sud-àfrica.
* Arai, R. i I. Katsuyama, 1973. Notes on the chromosomes of three species of shore fishes. Bull. Natn. Sci. Mus. 16(3):405-408. Tòquio.
* Boeseman, M., 1947. Revision of the fishes collected by Burger and Von Siebold in Japan. Zoologische Mededelingen (Leiden). V. 28: i-vii + 1-242, Pls. 1-5.
* Klinkhardt, M., M. Tesche i H. Greven, 1995. Database of fish chromosomes. Westarp Wissenschaften. Pàg. 137.
* Mandrytsa, S. A., 2001. Lateral line system and classification of scorpaenoid fishes (Scorpaeniformes: Scorpaenoidei). Ph.D. dissertation, Perm University. 1-393. (En rus, resum en anglès).
* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Paepke, H.-J. i R. Fricke, 1992. Kritischer Katalog der Typen der Fischsammlung des Zoologischen Museums Berlin. Teil 4: Scorpaeniformes. Mitteilungen aus dem Zoologischen Museum in Berlin, vol. 68 (núm. 2): 267-293.
* Pauly, D., 1978. A preliminary compilation of fish length growth parameters. Ber. Inst. Meereskd. Christian-Albrechts-Univ. Kiel (55):1-200.
* Ueno, K. i J.-H. Kang, 1992. Multiple sex chromosomes in the redfin velvetfish, Hypodytes rubripinnis. Jap. J. Ichthyol. 39(2):170-173.
* Vassíliev, V. P. «Chromosome numbers in fish-like vertebrates and fish» (en anglès). Journal of Ichthyology, 20, 3, 1980, pàg. 1–38. ISSN: 0032-9452. Pàg. 26.

## Enllaços externs

* YouTube (anglès)
* Flickr